એ પછી રોજ સવારના શ્રીજી હાલ ગોમતી નામે તળાવ છે. (તે વખતે તે ધારુ નામની તલાવડી હતી) ત્યાં સ્નાન કરવા જતાં જોબનપગીએ એ તળાવમાં શ્રીજી સાથે અનેકવાર સ્નાન કરી ધન્ય થવાનો લહાવો લીધેલો, તે પાવનકારી ગોમતી તળાવ આજેય છે. (એવું પણ કહેવાય છે કે પહેલાં ત્યાં ગોમતી નદી હતી.) અહીં સ્વામિનારાયણ ભગવાને અનેકવાર સ્નાન કર્યા પછી વરદાન આપેલું કે અહીં જે કોઈ ભક્ત આવીને સ્નાન કરશે કે એનું પાણી માથે ચડાવશે તેનો મોક્ષ થશે. આજે બસો વર્ષ પછીયે સ્વામિનારાયણ સંપ્રદાયના સંતો ગોમતી નદીનું પાણી મસ્તકે ચડાવી કૃતાર્થતા અનુભવે છે.